যত কাণ্ড যাদবপুরে, শিক্ষামন্ত্রীর উপর হামলা থেকে ছাত্রের পেটানো, দায়ের ৫ FIR

কলকাতা: যাদবপুরে (Jadavpur) অশান্তির ঘটনায় পাঁচটি FIR দায়ের। গ্রেফতার ১। শিক্ষামন্ত্রী ব্রাত্য বসুর গাড়িতে হামলা চালানো, মন্ত্রীকে আটকানো, বিশ্ববিদ্যালয়ের ক্যাম্পাসে অগ্নিসংযোগের ঘটনা এবং তার ফলে সরকারি সম্পত্তি নষ্ট নিয়ে দু’টি অভিযোগ করেছে তৃণমূলপন্থী অধ্যাপক সংগঠন WBCUPA।

শ্লীলতাহানি ও ছিনতাইয়ের অভিযোগ দায়ের করেছেন তৃণমূল ছাত্র পরিষদের এক সদস্যা।অপরদিকে, বেপরোয়া গাড়ি চালানোর অভিযোগ জানিয়ে যাদবপুর থানায় FIR দায়ের করেছেন যাদবপুরের এক পড়ুয়া (Jadavpur University Chaos)।

আরও পড়ুন: রবিবার প্রতিবাদে পথে ওয়েবকুপা, সোমবার ছাত্র ধর্মঘটের ডাক SFI-র

শনিবার দুপুর থেকেই উত্তপ্ত হয়ে ওঠে যাদবপুর চত্বর। দফায় দফায় অশান্তি ছড়ায় বিশ্ববিদ্যালয় চত্বরে। অবিলম্বে ছাত্র সংসদের নির্বাচন করাতে হবে বলে দাবি তোলে বাম ছাত্র সংগঠন SFI। সকাল থেকেই তেতে ছিল পরিস্থিতি। দুপুরে বিশ্ববিদ্যালয়ে ব্রাত্য ABCUPA-র বৈঠক থেকে বেরোলে সেই নিয়ে কার্যত রণক্ষেত্রে পরিস্থিতি তৈরি হয়।

অভিযোগ, শিক্ষামন্ত্রীর বসে পড়ে ছাত্ররা। তাঁর গাড়িতে ভাঙচুর চালানো হয় বলে অভিযোগ। কাচ ভাঙার পাশাপাশি, চাকার হাওয়াও খুলে দেয় আন্দোলনরত ছাত্ররা। ছোড়া হয় জুতো। শিক্ষামন্ত্রীকে হেনস্থা করার অভিযোগ ওঠে। কোনও রকমে যাদবপুর বিশ্ববিদ্যালয় থেকে বেরিয়ে SSKM হাসপাতালে চিকিৎসা করাতে যান। তাঁর মতে, উপাচার্য ক্যাম্পাসে পুলিশ ডাকতে বললেও, তিনি ডাকেননি।

এসবের মধ্যে ঘটে যায় রক্তারক্তি কাণ্ড। মাথা ফেটে যায় বিক্ষোভকারী ছাত্রের। এই মুহূর্তে কেপিসি হাসপাতালে চিকিৎসাধীন ওই ছাত্র। একাধিক ছাত্রের উপর থেকে গাড়ির চাকা যাওয়ার অভিযোগ।